CELEX: C2004/284/40
Language: sk
Date: 2004-11-20 00:00:00
Title: Vec T-331/04: Žaloba podaná dňa 11. augusta 2004: Stephen Stork proti Komisii Európskych spoločenstiev

20.11.2004   
            
            
               SK
            
            
               Úradný vestník Európskej únie
            
            
               C 284/20
            
         Žaloba podaná dňa 11. augusta 2004: Stephen Stork proti Komisii Európskych spoločenstiev
   (Vec T-331/04)
   (2004/C 284/40)
   Jazyk konania: nemčina
   Stephen Stork, bydliskom v Chaumont-Gistoux, (Belgicko), v zastúpení: Bernd Arians, advokát, podal 11. augusta 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Komisie o sťažnosti žalobcu z 5. mája 2004 a rozhodnutie Komisie z 10.12.2003 o zaradení žalobcu do platovej triedy A7;
            
         
               —
            
            
               uložil Komisii vydať nové, riadne odôvodnené rozhodnutie o platovej triede žalobcu;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Žalobca napadá rozhodnutie Komisie o jeho zaradení do platovej triedy A7, stupňa 3. Žalobu odôvodňuje chybou pri úvahe pri použití článku 31 odseku 2 Služobného poriadku.
   Žalobca uvádza, že napadnuté rozhodnutie neberie do úvahy veľmi podstatné skutočnosti ohľadne kvality jeho pracovných skúseností, ktoré sú relevantné pre jeho zaradenie a zároveň, že nebola správne ohodnotená závažnosť týchto skutočností pre prijatie žalobcu na jeho prvé služobné miesto a potreba žalovaného bola v tejto súvislosti neadekvátne stanovená.
   Ďalej vytýka žalobca neuplatnenie právomoci voľnej úvahy, porušenie zásady ochrany dobrej viery a rovnakého zaobchádzania, ako aj procesné chyby a chyby v odôvodnení.